S-273/2015

Árið 2015, þriðjudaginn 19. maí, er á dómþingi Héraðsdóms Reykjavíkur, sem háð er í Dómhúsinu við Lækjartorg af G-kk-þgf S-x-x M-kk-þgf héraðsdómara, kveðinn upp dómur í málinu nr. S-273/2015 Ákæruvaldið gegn X en málið var dómtekið 7. þ.m. á grundvelli 164. gr. laga nr. 88/2008.

Málið er höfðað með ákæru ríkissaksóknara, dagsettri 21. apríl 2015, á hendur:

,,X, kennitala 000000-0000,

[...]

fyrir neðangreind kynferðisbrot:

1. Kynferðisbrot gegn barni, með því að hafa á árunum 2012-2013, á heimili sínu að [...], í 4-5 skipti káfað utanklæða á lærum, rassi og bringu og innanklæða á kynfærum Y, fæddri [...], er stúlkan var sex til sjö ára gömul.

Telst þetta varða við 2. mgr. 202. gr., almennra hegningarlaga nr. 19/1940, með síðari breytingum.

2. Kynferðisbrot, með því að hafa mánudaginn 7. júlí 2014, og um nokkurt skeið fram til þess dags, haft í vörslum sínum á fartölvu af gerðinni Lenovo ThinkPad, 1293 ljósmyndir og 85 myndskeið sem sýna börn á kynferðislegan og klámfenginn hátt, en tölvubúnaðurinn með myndefninu var haldlagður af lögreglu.

Telst þetta varða við 210. gr. a almennra hegningarlaga.

Þess er krafist að ákærði verði dæmdur til refsingar og til greiðslu alls sakarkostnaðar.

Þess er jafnframt krafist að framangreint myndefni og tölvubúnaður sem lögregla lagði hald á, verði gert upptækt samkvæmt 1. tl. 1. mgr. 69. gr. almennra hegningarlaga.

Einkaréttarkrafa:

Af hálfu A, kennitala 000000-0000, f.h. ólögráða dóttur sinnar, Y, kennitala 000000-0000, er þess krafist að ákærði verði dæmdur til að greiða henni miskabætur að fjárhæð kr. 2.000.000. Krafist er vaxta af fjárhæðinni samkvæmt 8. gr. laga um vexti og verðtryggingu nr. 38/2001 frá 1. júní 2014, en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags. Þá er krafist málskostnaðar að mati dómara eða samkvæmt síðar framlögðum reikningi, auk virðisaukaskatts á málskostnað.“

Bótakrafa ákærunnar var afturkölluð.

Verjandinn krefst vægustu refsingar sem lög leyfa og að refsivist, ef dæmd verður, verði skilorðsbundin. Málsvarnarlauna er krafist samkvæmt framlagðri tímaskýrslu.

Sannað er með skýlausri játningu ákærða fyrir dómi og með öðrum gögnum málsins að hann hafi gerst sekur um brot þau sem hann er ákærður fyrir og eru brot hans rétt færð til refsiákvæða í ákærunni.

Skírskotað er til ákærunnar um lýsingu málavaxta.

Ákærði sem ekki hefur áður gerst brotlegur við lög játar brot sín hreinskilnislega. Er þetta virt til refslækkunar. Fyrir liggja gögn sem sýna að ákærði hefur leitað sér aðstoðar vegna áfengisvanda. Þá liggur fyrir sálfræðivottorð sem sýnir að ákærði gengst undir sálfræðimeðferð í því skyni að draga úr líkum á nýjum brotum af þessum toga. Brot ákærða eru alvarleg og braut hann gegn trúnaðarskyldum sínum. Refsing ákærða er ákvörðuð með hliðsjón af 77. gr. almennra hegningarlaga og þykir þannig hæfilega ákvörðuð fangelsi í 12 mánuði. Ákærði hefur greitt bætur vegna háttsemi sinnar og leitað sér aðstoðar eins og rakið var. Að þessu virtu þykir eftir atvikum rétt að fresta fullnustu 9 mánaða af refsivistinni skilorðsbundið eins og í dómsorði greinir.

Með vísan til 1. tl. 1. mgr. 69. gr. almennra hegningarlaga er dæmd upptæk tölva og myndefni sem lagt var hald á undir rannsókn málsins.

Ákærði greiði 53.337 krónur vegna útlagðs sakarkostnaðar ákæruvaldsins.

Ákærði greiði 163.680 króna réttargæsluþóknun K-kvk-ef G-kvk-ef héraðsdómslögmanns, skipaðs réttargæslumanns Y.

Ákærði greiði 363.165 króna málsvarnarlaun S-kvk-ef H. B-kvk-ef héraðsdómslögmanns. Þóknun verjandans er fyrir vinnu undir rannsókn málins og dómsmeðferð. Þóknun réttargæslumannsins er fyrir vinnu fyrir dómsmeðferð málsins. Tekið hefur verið tillit til virðisaukaskatts við ákvörðun þóknunar lögmanna.

D-kk-nf K-kk-nf saksóknari flutti málið fyrir ákæruvaldið.

G-kk-nf S-x-x M-kk-nf héraðsdómari kveður upp dóminn.

Dómsorð:

Ákærði, X, sæti fangelsi í 12 mánuði en fresta skal fullnustu 9 mánaða af refsivistinni skilorðsbundið í tvö ár frá birtingu dómsins að telja og falli sá hluti refsingarinnar niður að þeim tíma liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk er dæmd tölva og myndefni sem lagt var hald á undir rannsókn málsins

Ákærði greiði 53.337 krónur vegna útlagðs sakarkostnaðar ákæruvaldsins.

Ákærði greiði 163.680 króna réttargæsluþóknun K-kvk-ef G-kvk-ef héraðsdómslögmanns, skipaðs réttargæslumanns Y.

Ákærði greiði 363.165 króna málsvarnarlaun S-kvk-ef H. B-kvk-ef héraðsdómslögmanns.

G-kk-nf S-x-x M-kk-nf